title: Regulamentul de punere în aplicare (UE) 2019/717 al Comisiei din 8 mai 2019 de reînnoire a aprobării substanței active izoxaflutol, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  10.5.2019

                  RO

                  Jurnalul Oficial al Uniunii Europene

                  L 122/44

         REGULAMENTUL DE PUNERE ÎN APLICARE (UE) 2019/717 AL COMISIEI
         din 8 mai 2019
         de reînnoire a aprobării substanței active izoxaflutol, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
         întrucât:

                     (1)

                     Prin Directiva 2003/68/CE a Comisiei (2), s-a inclus izoxaflutolul ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt enumerate în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active izoxaflutol, astfel cum se prevede în partea A a anexei la Regulamentul de punere în aplicare (UE) nr. 540/2011, expiră la 31 iulie 2019.

                     (4)

                     A fost depusă o cerere de reînnoire a aprobării substanței izoxaflutol, în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

                     (5)

                     Solicitantul a depus dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

                     (6)

                     Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 28 ianuarie 2015, Autorității Europene pentru Siguranța Alimentară (denumită în continuare „autoritatea”) și Comisiei.

                     (7)

                     Autoritatea a transmis solicitantului și statelor membre raportul de evaluare a reînnoirii aprobării, în vederea formulării de observații, și a transmis Comisiei observațiile primite. De asemenea, autoritatea a pus dosarul rezumativ suplimentar la dispoziția publicului.

                     (8)

                     La 18 februarie 2016, autoritatea a comunicat Comisiei concluziile sale (6) cu privire la posibilitatea ca substanța izoxaflutol să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 12 iulie 2016, Comisia a prezentat un prim proiect de raport privind reînnoirea aprobării substanței izoxaflutol Comitetului permanent pentru plante, animale, produse alimentare și hrană pentru animale.

                     (9)

                     În ceea ce privește noile criterii pentru determinarea proprietăților care perturbă sistemul endocrin introduse prin Regulamentul (UE) 2018/605 al Comisiei (7), care au intrat în vigoare la 10 noiembrie 2018, din concluzia autorității reiese că, deși nu au fost disponibile studii specifice privind organismele nevizate, este foarte puțin probabil ca substanța izoxaflutol să fie un perturbator endocrin, pe baza dovezilor științifice, și că nu sunt necesare studii suplimentare. Prin urmare, Comisia este de părere că substanța izoxaflutol nu trebuie să fie considerată ca având proprietăți care perturbă sistemul endocrin.

                     (10)

                     În cazul uneia sau al mai multor utilizări reprezentative ale cel puțin unui produs de protecție a plantelor care conține izoxaflutol, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009.

                     (11)

                     Evaluarea riscurilor în contextul reînnoirii aprobării substanței izoxaflutol se bazează pe un număr limitat de utilizări reprezentative, care, totuși, nu restricționează utilizările pentru care pot fi autorizate produsele de protecție a plantelor care conțin izoxaflutol. Prin urmare, este adecvat să nu se mențină restricția privind utilizarea ca erbicid. În consecință, este adecvat să se reînnoiască aprobarea substanței izoxaflutol.

                     (12)

                     Cu toate acestea, în conformitate cu articolul 14 alineatul (1) din Regulamentul (CE) nr. 1107/2009 coroborat cu articolul 6 din același regulament și având în vedere cunoștințele științifice și tehnice actuale, este necesară includerea anumitor condiții și restricții. În special, este oportun să se solicite informații de confirmare suplimentare.

                     (13)

                     Pe baza informațiilor științifice disponibile rezumate în concluzia autorității, Comisia consideră că izoxaflutolul nu prezintă proprietăți de perturbare a sistemului endocrin. Cu toate acestea, pentru a spori încrederea în această concluzie, solicitantul ar trebui să furnizeze, în conformitate cu punctul 2.2 litera (b) din anexa II la Regulamentul (CE) nr. 1107/2009, o evaluare actualizată a criteriilor prevăzute la punctele 3.6.5 și 3.8.2 din anexa II la Regulamentul (CE) nr. 1107/2009, astfel cum a fost modificată prin Regulamentul (UE) 2018/605 și în conformitate cu orientările pentru identificarea perturbatorilor endocrini (8).

                     (14)

                     Prin urmare, Regulamentul de punere în aplicare (UE) nr. 540/2011 ar trebui modificat în consecință.

                     (15)

                     Prezentul regulament ar trebui să se aplice începând cu ziua următoare datei de expirare a aprobării substanței active izoxaflutol.

                     (16)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Reînnoirea aprobării substanței active
            Aprobarea substanței active izoxaflutol, astfel cum este menționată în anexa I, se reînnoiește sub rezerva îndeplinirii condițiilor prevăzute în anexa respectivă.

            Articolul 2
            Modificări ale Regulamentului de punere în aplicare (UE) nr. 540/2011
            Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrare în vigoare și data aplicării
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 august 2019.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 mai 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Directiva 2003/68/CE a Comisiei din 11 iulie 2003 de modificare a Directivei 91/414/CEE a Consiliului în vederea includerii substanțelor active trifloxistrobin, carfentrazon-etil, mezotrion, fenamidon și izoxaflutol (JO L 177, 16.7.2003, p. 12).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA (Autoritatea Europeană pentru Siguranța Alimentară), 2016. Conclusion on the peer review of the pesticide risk assessment of the active substance isoxaflutole (Concluzia evaluării inter pares a riscului utilizării ca pesticid a substanței active izoxaflutol). EFSA Journal 2016;14(3):4416 [115 pp.]. doi:10.2903/j.efsa.2016.4416. Document disponibil online: www.efsa.europa.eu.

            (7)  Regulamentul (UE) 2018/605 al Comisiei din 19 aprilie 2018 de modificare a anexei II la Regulamentul (CE) nr. 1107/2009 prin stabilirea unor criterii științifice pentru determinarea proprietăților care perturbă sistemul endocrin (JO L 101, 20.4.2018, p. 33).

            (8)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 [Documentul de orientare pentru identificarea perturbatorilor endocrini în contextul Regulamentelor (UE) nr. 528/2012 și (CE) nr. 1107/2009]. https://efsa.onlinelibrary.wiley.com/doi/full/10.2903/j.efsa.2018.5311.

            ANEXA I

                        Denumire comună, numere de identificare

                        Denumire IUPAC

                        Puritate (1)

                        Data aprobării

                        Expirarea aprobării

                        Dispoziții specifice

                        Izoxaflutol
                        Nr. CAS: 141112-29-0
                        Nr. CIPAC 575

                        (5-ciclopropil-1,2-oxazol-4-il) (α, α, α-trifluoro- 2-mesil-p-tolil)metanonă

                        ≥ 972 g/kg

                        1 august 2019

                        31 iulie 2034

                        În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării substanței izoxaflutol, în special de apendicele I și II la acesta.
                        În cadrul acestei evaluări generale, statele membre trebuie să acorde o atenție deosebită:

                                    —

                                    protecției apelor subterane, atunci când substanța este aplicată în regiuni cu sol și/sau cu condiții climatice vulnerabile;

                                    —

                                    protecției organismelor acvatice, a mamiferelor sălbatice și a plantelor terestre nevizate.

                              Condițiile de utilizare includ, dacă este cazul, măsuri de reducere a riscurilor.
                        Solicitantul transmite Comisiei, statelor membre și autorității informații de confirmare în ceea ce privește efectul proceselor de tratare a apelor asupra naturii reziduurilor prezente în apele de suprafață și subterane, atunci când apele de suprafață sau subterane sunt captate pentru a fi utilizate ca apă potabilă. Solicitantul transmite aceste informații în termen de doi ani de la data publicării de către Comisie a unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață și în apele subterane.
                        Solicitantul furnizează, de asemenea o evaluare actualizată pentru a confirma că izoxaflutolul nu este un perturbator endocrin în sensul punctelor 3.6.5 și 3.8.2 din anexa II la Regulamentul (CE) nr. 1107/2009, astfel cum a fost modificată prin Regulamentul (UE) 2018/605, și în conformitate cu orientările pentru identificarea perturbatorilor endocrini (2) până la 10 mai 2021.

               (1)  Mai multe detalii privind identitatea și specificațiile substanței active sunt oferite în raportul privind reînnoirea.

               (2)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 [Documentul de orientare pentru identificarea perturbatorilor endocrini în contextul Regulamentelor (UE) nr. 528/2012 și (CE) nr. 1107/2009] https://efsa.onlinelibrary.wiley.com/doi/full/10.2903/j.efsa.2018.5311.

            ANEXA II
            Anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        În partea A, se elimină rubrica 63 referitoare la izoxaflutol.

                        2.

                        În partea B, se adaugă următoarea rubrică:

                                    „134

                                    Izoxaflutol
                                    Nr. CAS: 141112-29-0
                                    Nr. CIPAC 575

                                    (5-ciclopropil-1,2-oxazol-4-il) (α, α, α-trifluoro- 2-mesil-p-tolil)metanonă

                                    ≥ 972 g/kg

                                    1 august 2019

                                    31 iulie 2034

                                    În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului privind reînnoirea aprobării substanței izoxaflutol, în special de apendicele I și II la acesta.
                                    În cadrul acestei evaluări generale, statele membre trebuie să acorde o atenție deosebită:

                                                —

                                                protecției apelor subterane, atunci când substanța este aplicată în regiuni cu sol și/sau cu condiții climatice vulnerabile;

                                                —

                                                protecției organismelor acvatice, a mamiferelor sălbatice și a plantelor terestre nevizate.

                                          Condițiile de utilizare includ, dacă este cazul, măsuri de reducere a riscurilor.
                                    Solicitantul transmite Comisiei, statelor membre și autorității informații de confirmare în ceea ce privește efectul proceselor de tratare a apelor asupra naturii reziduurilor prezente în apele de suprafață și subterane, atunci când apele de suprafață sau subterane sunt captate pentru a fi utilizate ca apă potabilă. Solicitantul transmite aceste informații în termen de doi ani de la data publicării de către Comisie a unui document de orientare privind evaluarea efectului proceselor de tratare a apei asupra naturii reziduurilor prezente în apele de suprafață și în apele subterane.
                                    Solicitantul furnizează, de asemenea, o evaluare actualizată pentru a confirma că izoxaflutolul nu este un perturbator endocrin în sensul punctelor 3.6.5 și 3.8.2 din anexa II la Regulamentul (CE) nr. 1107/2009, astfel cum a fost modificată prin Regulamentul (UE) 2018/605 și în conformitate cu orientările pentru identificarea perturbatorilor endocrini (*1) prin până la 10 mai 2021.

               (*1)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009 [Documentul de orientare pentru identificarea perturbatorilor endocrini în contextul Regulamentelor (UE) nr. 528/2012 și (CE) nr. 1107/2009] https://efsa.onlinelibrary.wiley.com/doi/full/10.2903/j.efsa.2018.5311”


title: Regulamentul de punere în aplicare (UE) 2019/778 al Comisiei din 16 mai 2019 de modificare a Regulamentului (UE) nr. 1305/2014 în ceea ce privește gestionarea controlului asupra modificărilor (Text cu relevanță pentru SEE.)

text:
                  27.5.2019

                  RO

                  Jurnalul Oficial al Uniunii Europene

                  LI 139/356

         REGULAMENTUL DE PUNERE ÎN APLICARE (UE) 2019/778 AL COMISIEI
         din 16 mai 2019
         de modificare a Regulamentului (UE) nr. 1305/2014 în ceea ce privește gestionarea controlului asupra modificărilor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană (1), în special articolul 5 alineatul (11),
         întrucât:

                     (1)

                     Articolul 19 din Regulamentul (UE) 2016/796 al Parlamentului European și al Consiliului (2) prevede obligația Agenției Uniunii Europene pentru Căile Ferate (denumită în continuare „agenția”) de a adresa Comisiei recomandări privind specificațiile tehnice de interoperabilitate (STI) și revizuirea acestora, în conformitate cu articolul 5 din Directiva (UE) 2016/797, și de a se asigura că STI sunt adaptate la progresele tehnice, la tendințele pieței și la cerințele sociale.

                     (2)

                     Articolul 13 din Decizia delegată (UE) 2017/1474 a Comisiei (3) prevede că punctul 7.2 din anexa la Regulamentul (UE) nr. 1305/2014 al Comisiei (4) (STI TAF) trebuie modificat în vederea specificării procedurii modificate de control al modificărilor pentru STI TAF.

                     (3)

                     În conformitate cu articolul 5 din Regulamentul (UE) 2016/796, a fost înființat un grup de lucru pentru prezentarea unei propuneri de recomandare privind modificarea punctului 7.2 al STI TAF.

                     (4)

                     La 20 aprilie 2018, agenția a adresat Comisiei o recomandare privind revizuirea punctului 7.2 din anexa la Regulamentul (UE) nr. 1305/2014.

                     (5)

                     Punctul 7.2 din anexa la Regulamentul (UE) nr. 1305/2014 referitor la STI TAF ar trebui modificat în consecință.

                     (6)

                     Lista documentelor tehnice relevante menționate în STI TAF ar trebui actualizată.

                     (7)

                     Măsurile prevăzute în prezentul regulament sunt conforme cu avizul comitetului înființat în temeiul articolului 51 alineatul (1) din Directiva (UE) 2016/797,

               ADOPTĂ PREZENTUL REGULAMENT:

            Articolul 1
            Punctul 7.2 din anexa la Regulamentul (UE) nr. 1305/2014 se înlocuiește cu anexa I la prezentul regulament.

            Articolul 2
            Apendicele I la anexa la Regulamentul (UE) nr. 1305/2014 se înlocuiește cu textul din anexa II la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 mai 2019.

                  Pentru Comisie

                  Președintele

               Jean-Claude JUNCKER

            (1)  JO L 138, 26.5.2016, p. 44.

            (2)  Regulamentul (UE) 2016/796 al Parlamentului European și al Consiliului din 11 mai 2016 privind Agenția Uniunii Europene pentru Căile Ferate și de abrogare a Regulamentului (CE) nr. 881/2004 (JO L 138, 26.5.2016, p. 1).

            (3)  Decizia delegată (UE) 2017/1474 a Comisiei de completare a Directivei (UE) 2016/797 a Parlamentului European și a Consiliului în ceea ce privește obiectivele specifice pentru elaborarea, adoptarea și revizuirea specificațiilor tehnice de interoperabilitate (JO L 210, 15.8.2017, p. 5).

            (4)  Regulamentul (UE) nr. 1305/2014 al Comisiei din 11 decembrie 2014 privind specificația tehnică de interoperabilitate referitoare la subsistemul „aplicații telematice pentru transportul de marfă” al sistemului feroviar din Uniunea Europeană și de abrogare a Regulamentului (CE) nr. 62/2006 (JO L 356, 12.12.2014, p. 438).

            ANEXA I
            Punctul 7.2 din anexa la Regulamentul (UE) nr. 1305/2014 se înlocuiește cu următorul text:

               „7.2.   Gestionarea modificărilor

               7.2.1.   Procesul de gestionare a modificărilor

               Procedurile de gestionare a modificărilor sunt concepute astfel încât să se asigure analiza corespunzătoare a costurilor și beneficiilor implicate, precum și implementarea controlată a modificărilor în cauză. Procedurile sunt definite, aplicate, susținute și gestionate de agenție și includ:

                           —

                           identificarea constrângerilor tehnice care justifică modificarea;

                           —

                           o declarație privind identitatea persoanei responsabile pentru procedurile de implementare a modificărilor;

                           —

                           procedura de validare a modificărilor care trebuie implementate;

                           —

                           politica de gestionare a modificărilor, de difuzare, de tranziție și de dezvoltare;

                           —

                           definirea responsabilităților privind gestionarea specificațiilor detaliate, precum și asigurarea calității și gestionarea configurației.

                     Organismul de control al modificărilor (OCM) este format din agenție, organismele reprezentative din sectorul feroviar și statele membre. Această implicare a părților trebuie să asigure o perspectivă sistemică privind modificările care trebuie efectuate și o evaluare globală a implicațiilor acestora. În cele din urmă, OCM va fi plasat sub egida agenției.
               7.2.2.   Procesul specific de gestionare a modificărilor pentru documentele enumerate în apendicele I la prezentul regulament

               Agenția stabilește modalitățile de gestionare a controlului modificărilor aduse documentelor enumerate în apendicele I la prezentul regulament, în conformitate cu următoarele criterii:

                           1.

                           Cererile de modificare referitoare la documente sunt înaintate fie prin intermediul statelor membre, fie prin intermediul organismelor reprezentative din sectorul feroviar care acționează la nivel european, astfel cum sunt definite la articolul 38 alineatul (4) din Regulamentul (UE) 2016/796 al Parlamentului European și al Consiliului (*1), fie prin intermediul comitetului director al STI TAF.

                           2.

                           Agenția colectează și păstrează cererile de modificare.

                           3.

                           Agenția prezintă cererile de modificare grupului de lucru specific al ERA, care le va evalua și va pregăti o propunere însoțită, dacă este cazul, de o evaluare economică.

                           4.

                           Ulterior, agenția prezintă fiecare cerere de modificare și propunerea aferentă organismului de control, care poate sau nu să valideze sau să amâne cererea de modificare.

                           5.

                           Dacă cererea de modificare nu este validată, agenția trimite înapoi solicitantului justificarea refuzului sau îi solicită acestuia informații suplimentare în legătură cu proiectul de cerere de modificare.

                           6.

                           Dacă cererea de modificare este validată, documentul tehnic trebuie modificat.

                           7.

                           În cazul în care nu se ajunge la un consens în legătură cu validarea unei cereri de modificare, agenția transmite Comisiei o recomandare de actualizare a documentelor enumerate în apendicele I, însoțită de proiectul noii versiuni a documentului, de cererile de modificare și de evaluarea lor din punct de vedere economic și publică aceste documente pe site-ul său internet.

                           8.

                           Noua versiune a documentului tehnic cu cererile de modificare validate se publică pe site-ul agenției. Agenția informează statele membre prin intermediul comitetului înființat în temeiul articolului 29 alineatul (1) din Directiva 2008/57/CE.

                           9.

                           În cazul în care o cerere de modificare ar necesita o modificare a textului juridic al STI TAF, agenția transmite o cerere Comisiei Europene pentru a solicita o revizuire a STI TAF și/sau un aviz tehnic din partea agenției.

                     În cazul în care gestionarea controlului asupra modificărilor se referă la elemente utilizate în comun în cadrul STI TAP, modificările sunt efectuate astfel încât să rămână conforme cu STI TAP aplicată, în vederea optimizării sinergiilor.

               (*1)  Regulamentul (UE) 2016/796 al Parlamentului European și al Consiliului din 11 mai 2016 privind Agenția Uniunii Europene pentru Căile Ferate și de abrogare a Regulamentului (CE) nr. 881/2004 (JO L 138, 26.5.2016, p. 1).””

            ANEXA II
            Apendicele I la anexa la Regulamentul (UE) nr. 1305/2014 se înlocuiește cu următorul text:

                     „Apendicele I

                        Lista documentelor tehnice

                                 Nr.

                                 Referință

                                 Titlu

                                 1

                                 ERA-TD-100

                                 STI TAF – ANEXA A.5: ILUSTRAȚII ȘI DIAGRAME SECVENȚIALE PRIVIND MESAJELE STI TAF

                                 2

                                 ERA-TD-101

                                 Anexa D.2: Apendicele A (Planificarea parcursului vagoanelor/unităților intermodale de încărcare)

                                 3

                                 ERA-TD-102

                                 Anexa D.2: Apendicele B – Baza de date operațională a vagoanelor și a unităților intermodale
                                 (WIMO)

                                 4

                                 ERA-TD-103

                                 Anexa D.2: Apendicele C – Fișiere de referință

                                 5

                                 ERA-TD-104

                                 Anexa D.2: Apendicele E – Interfața comună

                                 6

                                 ERA-TD-105

                                 Anexa D.2: Apendicele F – Modelul de mesaj și de date STI TAF

               ”